אלי זמסקי

אלי (אליעזר) זמסקי (נולד ב־19 בספטמבר 1942) הוא ביולוג, מדען, בוטנאי, מרצה וסופר ישראלי.

היה המדען הראשי של רשות הטבע והגנים ונשיא המכללה האקדמית אחוה.

== ביוגרפיה ==
אלי זמסקי, יליד ראשון לציון, למד בבית הספר חביב בראשון לציון, בתיכון החקלאי "כנות" (ט–יא) ובכפר סילבר (יב). זמסקי שירת בצה"ל בין השנים 1960–1963, שם עבר טירונות וקורס מ"כים בגולני, קורס קציני חי"ר ונשאר בבה"ד 1 כמפקד מחלקה. למד באוניברסיטה העברית בירושלים בין השנים 1963 ל־1971 וסיים שם תואר בוגר, מוסמך ודוקטור. השתלם לאחר מכן באוניברסיטה של ווילס בבריטניה ושב לאוניברסיטה העברית בשנת 1972 כמרצה בפקולטה לחקלאות, שם לימד עד שנת 2006, עת יצא לגמלאות בדרגת פרופסור מן המניין.

שימש כמדען הראשי של רשות הטבע והגנים בין השנים 2004–2006, כנשיא המכללה האקדמית אחוה בין השנים 2006–2012 ומכהן מאז 2014 כראש בית הספר לתואר שני במכללה האקדמית לחינוך חמדת הדרום בנתיבות.

זמסקי עוסק בפעילות ציבורית ענפה: חבר בוועד מושב קדרון בו הוא חבר ופעיל במועצה האזורית, ראש ועדה אזורית לאיכות הסביבה, פיתוח קשרים עם משרדי ממשלה, השתתפות בראיונות רבים ברדיו, בטלוויזיה ובעיתונות) במשך עשרות שנים. לימד עשרות אלפי סטודנטים לאורך השנים בקורסים שונים למדעים וגם מרצה בהתנדבות בחוגי בית, בגני ילדים. הוא מלמד חשיבה יצירתית בנושאים מדעיים בגני ילדים ובמוסדות חינוך שונים, במפעלים, בחוגים, בהשתלמויות שונות וכן סדנאות בחשיבה יצירתית. זמסקי הוא מרצה מבוקש מאוד במגוון רחב של תחומים חינוכיים, חברתיים ומדעיים: חשיבה יצירתית של ילדים מול קיבעון מחשבתי של מבוגרים, מנהיגות, פרשת השבוע, הבסיס לקביעת הלוח העברי ושנה מעוברת, "אלוהים הוא מתמטיקאי", היעלמות הטבע מן הארץ, קיימות וסביבה העולם המופלא של הצמחים.

== ספרים ==
=== ספרי מדע ===
* ביולוגיה של התא: מולקולה, אברון ותא
*# מהדורה ראשונה (1989)
*# מהדורה שנייה (1992)
*# מהדורה שלישית (1997)
*# מהדורה רביעית (2002)
* חשיבה יצירתית בהוראת מדעי הטבע (2015)
* תהליכים ומנגנונים בעולם הצמחים (2017)

==== באנגלית ====
*(1986) Secretion and Secretory Structures in Plants
*(1996) Photoassimilate Distribution in Plants and Crops: Source-Sink Relationships
*(2018) Plants, the Fascinating Organisms: an Intriguing Insight into the World of Plants

=== ספרי ילדים ===
* הרפתקאותיו של אליק הסקרן (2014)
* דג ברשת (2017)

==== טרילוגיית "ציפורים שכאלה" ====
* הצופית החצופית (2019)
* הבולבול המבולבל (2019)
* השפיריות השובבות (2019)

==== טרילוגיית "למה זה ככה?" ====
* למה זה ככה? בצמחים (2020)
* למה זה ככה? בבעלי חיים (2020)
* למה זה ככה? בדומם (2020)

=== ספרים בנושאים אחרים ===
* חלומות צלולים (2015)
* רחש קוסמי (2015)
* אילו לסבתא היו גלגלים... (ספר אינטרנט חינמי • 2016)

==קישורים חיצוניים ==
* 
*[http://www.avot-meyasdim.co.il/page110.html פרופ' אלי זמסקי], באתר אבות ומייסדים
* [https://plantscience.agri.huji.ac.il/eli-zamski פרופ' אלי זמסקי], באתר האוניברסיטה העברית בירושלים
* [http://www.netbook.co.il/Book.aspx?id=869 ספרו, "חלומות צלולים"], באתר netbook
* [https://web.archive.org/web/20171122041000/http://hemdat.ac.il/blog/2017/06/20/מיהו-סופר-פרופ-זמסקי-לרגל-שבוע-הספר/ מיהו סופר? מאת פרופסור אליעזר זמסקי], באתר המכללה האקדמית לחינוך חמדת הדרום

== הערות שוליים ==

קטגוריה:מדענים ישראלים
קטגוריה:סופרים ישראלים
קטגוריה:ביולוגים ישראלים
קטגוריה:בוטנאים ישראלים
קטגוריה:נשיאי מכללות בישראל
קטגוריה:בוגרי בית הספר חביב
קטגוריה:בוגרי התיכון החקלאי כפר סילבר
קטגוריה:בעלי תואר דוקטור מהאוניברסיטה העברית בירושלים
קטגוריה:קדרון (מושב): אישים
קטגוריה:ישראלים שנולדו ב-1942